OpenLLM-France/wikimedia huggingface dataset:
# Waucoma

Waucoma és una població dels Estats Units a l'estat d'Iowa. Segons el cens del 2000 tenia 299 habitants.

## Demografia

Segons el cens del 2000, Waucoma tenia 299 habitants, 138 habitatges, i 76 famílies. La densitat de població era de 268,5 habitants/km².
Dels 138 habitatges en un 23,9% hi vivien nens de menys de 18 anys, en un 50% hi vivien parelles casades, en un 4,3% dones solteres, i en un 44,9% no eren unitats familiars. En el 39,1% dels habitatges hi vivien persones soles el 21,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,97.
Per edats la població es repartia de la següent manera: un 22,7% tenia menys de 18 anys, un 7,4% entre 18 i 24, un 24,7% entre 25 i 44, un 24,4% de 45 a 60 i un 20,7% 65 anys o més.
L'edat mediana era de 42 anys. Per cada 100 dones de 18 o més anys hi havia 87,8 homes.
La renda mediana per habitatge era de 22.500 $ i la renda mediana per família de 33.250 $. Els homes tenien una renda mediana de 22.125 $ mentre que les dones 20.417 $. La renda per capita de la població era de 14.323 $. Entorn del 5,5% de les famílies i el 15,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waucoma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Waucoma». American Fact Finder. Oficina del Cens dels Estats Units, 12-01-2010.
# Ball de Rams de Sant Martí de Provençals

El Ball de Rams de Sant Martí de Provençals és un ball tradicional que se celebra anualment durant les celebracions de la festa major del barri del Clot - Camp de l'Arpa. Es fa cada 11 de novembre. A la plaça del Canonge Rodó, a la sortida de la missa major, l'Esbart Sant Martí balla aquesta dansa tradicional amb la participació de totes les seccions de l'entitat.
Abans no es deixés de representar, la dansa es feia a l'ermita del sant, a l'actual parc de Sant Martí. Però quan l'Esbart Sant Martí el va recuperar, es va traslladar a la parròquia del Clot i fins i tot es va arribar a representar dins l'església, per bé que el lloc definitiu del ball és a la plaça. Des de l'any 2014, s'ha recuperat la participació espontània del públic en la ballada, que acaba amb el repartiment de coca i pastissos entre els assistents, a més d'un ventall commemoratiu de la festa.

## Referències

* ↑ «Ball de Rams de Sant Martí de Provençals». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Adrián González Velasco

Adrián González Velasco (Burgos, 13 de setembre de 1992) és un ciclista espanyol, professional des del 2015 i actualment a l'equip Euskadi Basque Country-Murias.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Asociación Deportiva Ceuta

L'Asociación Deportiva Ceuta fou un club de futbol espanyol de la ciutat de Ceuta.

## Història

Nombrosos clubs han destacat a la ciutat de Ceuta amb el pas dels anys. En podem esmentar els següents:
El Ceuta Sport va ser fundat el 1919, anomenant-se Sociedad Deportiva Ceuta el 1941. L'any 1956 es fusionà amb una branca del Club Atlético Tetuán formant el Club Atlético de Ceuta (club que encara existeix).
L'Agrupación Deportiva Ceuta va ser fundada 1970. Va arribar a jugar a Segona Divisió la temporada 1980-81. Va desaparèixer el 1991.
L'any 1980 es fundà un club anomenat Angulo CF. Aquest equip assolí l'ascens a Tercera Divisió el 1996 i decidí canviar el nom per Ceutí Atlético. Un cop finalitzada la temporada 96/97, el president del club Juan Antonio Muñoz decideix canviar-ne la denominació i refundant el club amb el nom de Asociación Deportiva Ceuta, el club actual.
L'1 de juliol de 2012 baixà a Tercera Divisió per manca de pagaments als seus jugadors. Fou descendit administrativament a Regional Preferent de Ceuta i finalment acabà desapareixent.
Evolució dels principals clubs de Ceuta:
* Ceuta Sport Club (1932-1941) → Sociedad Deportiva Ceuta (1941-1956)
* Club Atlético Ceuta (1956–2013) → Agrupación Deportiva Ceuta Fútbol Club (2013–)
* Club Deportivo Imperio de Ceuta (1958–)
* Agrupación Deportiva Ceuta (1969–1991)
* Club Ceutí Atlético (1996–1997)
* Asociación Deportiva Ceuta (1997–2012)

## Dades del club

* Temporades a primera divisió: 0
* Temporades a Segona Divisió: 0
* Millor posició a la lliga: 2n (Segona Divisió B temporades: 99-00 i 01-02)
* Pitjor posició a la lliga: 11è (Segona Divisió B temporada 2006-07)

## Palmarès

* Lliga de 3a divisió (Grup X): 1996, 1997

## Referències

* ↑ El Ceuta desciende a Tercera tras no recibir la ayuda de la ciudad (Ceuta relegated to Tercera after no help from the city) Arxivat 2019-08-03 a Wayback Machine.; El Pueblo de Ceuta, 1 July 2012 (castellà)
* ↑ Been a year since AD Ceuta was wound up Arxivat 4 March 2016$^{[Datemismatch]}$ a Wayback Machine. Ceuta Deportiva, June 30, 2013
* ↑ Història dels principals clubs de Ceuta a la futbolteca (castellà)

## Enllaços externs

* Web oficial del club Arxivat 2010-07-11 a Wayback Machine.
# Montecincla

Montecincla és un gènere d'aus paseriformes de la família dels leiotríquids.

## Taxonomia

Segons el Congrés Ornitològic Internacional, versió 11.1, 2021 aquest gènere està format per 4 espècies:
* Montecincla jerdoni - xerraire del Banasura.
* Montecincla cachinnans - xerraire dels Nilgiri.
* Montecincla fairbanki - xerraire de Palani.
* Montecincla meridionalis - xerraire de Travancore.
# Franco Modigliani

Franco Modigliani (Roma, Regne d'Itàlia, 18 de juny de 1918 - Cambridge, EUA, 2003) fou un economista italià, nacionalitzat estatunidenc, guardonat amb el Premi del Banc de Suècia de Ciències Econòmiques l'any 1985.

## Biografia

Va néixer en una família de religió jueva. L'any 1939 va abandonar el seu país país davant l'amenaça feixista als seus orígens jueus així com al seu posicionament polític antifeixista i s'establí a la ciutat de Nova York. En aquesta ciutat va iniciar els seus estudis d'economia a The New School, sota la direcció de Jacob Marschak, i en la qual es doctorà el 1944. L'any 1946 aconseguí la ciutadania nord-americana.
El 1948 fou nomenat professor a la Universitat d'Illinois, posteriorment de la Universitat de Carnegie Mellon, i el 1962 s'incorporà a l'Institut Tecnològic de Massachusetts, on tingué entre d'altres a Robert Merton entre els seus estudiants. Morí el 25 de setembre de 2003 a la ciutat de Cambridge, situada a l'estat nord-americà de Massachusetts.

## Recerca econòmica

Juntament amb Merton Miller va desenvolupar el teorema Modigliani-Miller en el camp de l'economia financera de l'empresa. Aquest teorema afirma que sempre que es compleixin una sèrie de supòsits és indiferent per a l'empresa finançar-se mitjançant l'emissió d'accions (finançament propi) o de deute (finançament aliè).
També va idear la hipòtesi del cicle vital que explica el nivell d'estalvi en l'economia. Modigliani va afirmar que els consumidors tractaven de tenir una nivell d'ingressos estable al llarg de la seva vida pel que estalviaven durant els anys que treballaven i que gastaven durant els seus anys inactius.
L'any 1985 fou guardonat amb el Premi del Banc de Suècia de Ciències Econòmiques "pels seus estudis, pioners, sobre els mercats financers".

## Referències

* ↑ «Franco Modigliani». Encyclopædia Britannica [Consulta: 3 octubre 2017].
* ↑ Roux, Dominique. Los premios Nobel de Economía. Ediciones AKAL, 19 de desembre de 2006, p. 189–194. ISBN 978-84-460-2197-1.
* ↑ Pàgina de l'Institut Nobel, Premi Nobel d'Economia 1985(anglès)
# Ciriaco Cano González

Ciriaco Cano (Plasència, 4 d'agost de 1948) és un exfutbolista i entrenador extremeny.
En la posició de migcampista, va començar a destacar a les files de l'Elx CF, amb qui debuta a Primera Divisió a la campanya 68/69. A la 70/71, els il·licitans perden la categoria, però el bon paper de Cano, titular, possibilita el seu fitxatge per l'Sporting de Gijón. L'extremeny roman dotze campanyes al conjunt asturià, tot sent un dels jugadors clàssics de la dècada dels 70. Hi suma més de 300 aparicions en competició lliguera amb els colors de l'equip d'El Molinón.
La seua carrera com a tècnic s'inicia en modestos equips d'Astúries i Extremadura. La temporada 90/91 substitueix a Carlos Manuel García Cuervo a les files del primer equip de l'Sporting de Gijón i debuta a Primera com a entrenador. Eixe any, aconsegueix la classificació per a la Copa de la UEFA. L'any següent continua a l'Sporting.
El 1992 fitxa pel CE Castelló, ara a Segona Divisió. Arriba a mitjan temporada, i és destituït a mitjan temporada següent, quan els de la Plana conclouen amb descens a Segona B. Després de passar pel modest Plasencia, retorna a Segona amb l'Elx CF, amb qui viu un nou descens. Durant els següents anys entrena altres equips a la categoria d'argent, entre ells l'Sporting de Gijón en dues etapes.

## Enllaços externs

* Fitxa de Ciriaco Cano a BDFutbol.com
# Adrián José Hernández Acosta

Adrián José Hernández Acosta, més conegut com a Pollo, és un futbolista canari. Va nàixer a Mogán, 2 de maig de 1983 i ocupa la posició de migcampista.

## Trajectòria esportiva

Format al planter del Maspalomas i la UD Las Palmas, entre el 2002 i 2005 destaca a la UD Vecindario. S'hi integra al filial de l'Atlètic de Madrid, amb qui arriba a debutar a primera divisió.
Sense continuïtat a l'equip matalasser, el 2007 retorna a les Canàries per militar a la Universidad de Las Palmas CF primer i a la UD Las Palmas després.

## Enllaços externs

* Fitxa del jugador
# Little Meadows

Little Meadows és una població dels Estats Units a l'estat de Pennsilvània. Segons el cens del 2000 tenia 290 habitants.

## Demografia

Segons el cens del 2000, Little Meadows tenia 290 habitants, 125 habitatges, i 83 famílies. La densitat de població era de 49,3 habitants/km².
Dels 125 habitatges en un 20,8% hi vivien nens de menys de 18 anys, en un 60% hi vivien parelles casades, en un 4,8% dones solteres, i en un 32,8% no eren unitats familiars. En el 26,4% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,85.
Per edats la població es repartia de la següent manera: un 19% tenia menys de 18 anys, un 5,2% entre 18 i 24, un 25,2% entre 25 i 44, un 36,6% de 45 a 60 i un 14,1% 65 anys o més.
L'edat mediana era de 45 anys. Per cada 100 dones de 18 o més anys hi havia 106,1 homes.
La renda mediana per habitatge era de 40.500 $ i la renda mediana per família de 44.821 $. Els homes tenien una renda mediana de 27.125 $ mentre que les dones 19.205 $. La renda per capita de la població era de 18.703 $. Entorn del 9,9% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Little Meadows». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Little Meadows». American Fact Finder. Oficina del Cens dels Estats Units, 12-01-2010.
# Montecristo

Montecristo és una illa italiana de la mar Tirrena, a la costa de Toscana, al sud d'Elba, entre Pianosa (a mig camí entre Montecristo i Elba) i Giglio. Administrativament és part de l'illa d'Elba. Té una superfície de 10 km² i està deshabitada excepte els guàrdies. L'única construcció es Cala Maestra, lloc on poden arribar els vaixells, on hi ha un edifici anomenat Vila Watson-Taylor, ja que el propietari de l'illa és un anglès anomenat George Watson-Taylor. També hi ha la Vila Reial. Elena del Montenegro i Víctor Manuel III de Savoia hi van passar la lluna de mel (1896).
A uns 340 metres d'altura, quasi a la part més alta de l'illa (el Monte Cristo), hi ha un antic monestir del segle xiii, destruït pels pirates algerians el 1553 i conegut ara com a "Il Convento".
L'illa és una reserva de caça, i té unes 500 cabres asiàtiques importades fa milers d'anys pels fenicis. Cal un permís especial per anar a l'illa i només hi accedeixen alguns vaixells privats.
És famosa per l'obra d'Alexandre Dumas (pare) titulada "El comte de Montecristo".
El seu nom clàssic fou Oglasa.
# Wade Hampton

Wade Hampton és una concentració de població designada pel cens dels Estats Units a l'estat de Carolina del Sud. Segons el cens del 2000 tenia 20.458 habitants.

## Demografia

Segons el cens del 2000, Wade Hampton tenia 20.458 habitants, 9.210 habitatges i 5.645 famílies. La densitat de població era de 900,7 habitants/km².
Dels 9.210 habitatges en un 22,9% hi vivien nens de menys de 18 anys, en un 49,4% hi vivien parelles casades, en un 9% dones solteres, i en un 38,7% no eren unitats familiars. En el 32,7% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,81.
Per edats la població es repartia de la següent manera: un 19% tenia menys de 18 anys, un 9,6% entre 18 i 24, un 28,9% entre 25 i 44, un 24,3% de 45 a 60 i un 18,2% 65 anys o més.
L'edat mediana era de 40 anys. Per cada 100 dones de 18 o més anys hi havia 90,9 homes.
La renda mediana per habitatge era de 40.487 $ i la renda mediana per família de 54.106 $. Els homes tenien una renda mediana de 40.528 $ mentre que les dones 27.613 $. La renda per capita de la població era de 26.376 $. Entorn del 6,4% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wade Hampton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Wade Hampton». American Fact Finder. Oficina del Cens dels Estats Units, 12-01-2010.
# Asociación Deportiva Limonense

L'Asociacion Deportiva Limonense fou un club costa-riqueny de futbol de la ciutat de Limón.
Va ser fundat el 10 de juliol de 1961 i debutà a primera divisió el 1964. Evolució del nom:
* 1964: Limón FC
* 1972: Limón Northern
* 1980: Limón Japdeva
* 1982: Limón Northern
* 1989: AD Limonense (ASODELI)
L'any 2009, jugant a segona divisió, el club patí problemes econòmics i arribà a un acord amb l'empresari local Carlos Howden Pascal, per vendre el club i crear el Limón FC.

## Palmarès

* Segona Divisió:
** 1971, 1998

## Referències

* ↑ Costa Rica – Foundation Dates of Clubs – RSSSF
* ↑ Coto, Gerardo. «Cinco décadas caribeñas» (en castellà). UNAFUT, 11-07-2011. Arxivat de l'original el 15 febrer 2015.
* ↑ Costa Rica – Name Changes – RSSSF
* ↑ PrensaLibre News Arxivat 2013-11-04 a Wayback Machine.
* ↑ Costa Rica – List of Second Division Champions – RSSSF
# Fuente el Carnero

Fuente el Carnero és una població del municipi de Corrales del Vino, a la província de Zamora, a la comarca de Tierra del Vino.
Limita al nord amb Corrales del Vino, al sud amb El Cubo del Vino, a l'est amb Santa Clara de Avedillo i Cuelgamures i a l'oest amb Peleas de Arriba.
És la localitat menys poblada de la comarca amb 50 habitants. Això no obstant, a l'edat mitjana va ser una població molt important.
És molt important l'església de San Esteban, perquè és un dels millors exemples del romànic a la província. Al seu interior es conserven importants obres d'art de totes les èpoques, algunes d'aquestes provinents del desamortitzat Monasterio de Valparaíso. Va ser declarat Bien de Interés Cultural l'any 1983.
# Akiko (cràter)

Akiko és un cràter d'impacte en el planeta Venus de 17,4 km de diàmetre. Porta el nom de Akiko Yosano (1878-1942), poetessa japonesa, i el seu nom va ser aprovat per la Unió Astronòmica Internacional el 1994.

## Referències

* ↑ «Akiko». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Nadejda Agaltsova

Nadejda Alekséievna Agaltsova (rus: Наде́жда Алексе́евна Агальцо́ва; nascuda el 1938) és una científica russa, guanyadora del Premi Lenin per la seva participació en el desenvolupament de lents de gran angular d'aerofotogrametria de tercera, quarta i cinquena generacions per a fins cartogràfics.

## Biografia

Nadejda Agaltsova va néixer el 1938. El 1961, es va graduar en el departament d'Òptica de la Institut de mecànica de precisió i òptica de Leningrad (LITMO). Des del març del 1961, va treballar sota la direcció del professor Mikhaïl Russínov. Gràcies als seus estudis es van crear les lents d'aerofotogrametria "Russar-55", "Russar-63", "Russar-71" i la lent de gran angular d'alta obertura de sisena generació "Russar-93", que va ser el prototip de la lent "Russar-96" per al projecte espacial Mars 96. Des del 1969 al 1971, Agaltsova va cursar formació de postgrau a l'Institut central d'investigació de geodèsia, aerofotogrametria i cartografia (TsNIIGAiK), i el 1972 va defensar la seva tesi, obtenint el grau de Doctor en Ciències Tècniques.

## Premis

Agaltsova va ser guardonada amb diverses insígnies, com ara "Alumne excel·lent d'Aeroflot", "Alumne excel·lent en geodèsia i cartografia" o "Topògraf Honorari", i amb les medalles d'or i bronze de la VDNKh.
* 1960 - "El millor inventor del Departament principal de geodèsia i cartografia" i "L'inventor de l'URSS"
* 1982 - Guanyadora del Premi Lenin

## Obres

Ha publicat 35 articles científics, ha rebut 22 certificats d'invenció i 5 noves patents de la Federació Russa.

## Referències

* ↑ Agaltsova, Nadejda Alekséievna (rus)
# Asa

«Asa» té aquests significats:
* Llista de personatges, objectes i llocs de la mitologia germànica
* Aasáx, llengua cuixítica
* Poble assa, viu a Tanzània
* Edições ASA
Viccionari
# Fuente Vaqueros

Fuente Vaqueros és un municipi andalús situat en la part occidental de la Vega de Granada (província de Granada), en el sud-est d'Espanya. Limita amb els municipis de Pinos Puente, Santa Fe, Chauchina, Cijuela i Láchar. Pel seu terme municipal discorren els rius Genil, Cubillas, Frailes i de la Paz
És el lloc de naixença (1898) del famós poeta Federico García Lorca.
# Bamar

Els bamar o simplement birmans són l'ètnia majoritària de Birmània. Van arribar al país vers el 800 i es van barrejar amb els mon, thet i pyu. Són el principal grup ètnic del país, i formen més del 60% de la població, encara que se sospita que aquesta xifra ha estat inflada pel govern.

## Referències

* ↑ «Bamar». Gran Enciclopèdia Catalana. Barcelona: Grup Enciclopèdia Catalana.
# Cercamonins

Els cercamonins (Cercamoniinae) són una subfamília de la família Notharctidae de primats extints.

## Classificació

* Família Notharctidae
** Subfamília Cercamoniinae
*** Gènere Anchomomys
*** Gènere Agerinia
*** Gènere Buxella
*** Gènere Caenopithecus (?)
*** Gènere Darwinius
*** Gènere Djebelemur
*** Gènere Donrussellia
*** Gènere Europolemur
*** Gènere Mahgarita
*** Gènere Mazateronodon
*** Gènere Panobius
*** Gènere Periconodon
*** Gènere Pronycticebus
# Liudmila Vipirailo

Liudmila Oleksàndrivna Vipirailo (Людмила Олександрівна Випирайло) (Simferòpol, 19 de juliol de 1979) va ser una ciclista ucraïnesa que es va especialitzar en pista.

## Palmarès

* 2004
** Campiona d'Europa en Òmnium Endurance

### Resultats a la Copa del Món

* 2003
** 1a a Moscou, en Scratch
* 2004-2005
** 1a a la Classificació general, en Persecució
** 1a a Moscou, en Puntuació

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# NRJ HITS

NRJ HITS és un canal de televisió musical francès i privat, propietat del grup NRJ. El canal és en realitat la continuació dels projectes fallits del grup NRJ de crear cap als anys 1980 un canal musical a l'estil MTV.
Inicialment el grup llançà el canal NRJTV. L'any 1986 a causa de les baixes audiències es desestima el projecte. A l'època, NRJTV havia de ser un canal de televisió purament musical. Diferents grups buscaven crear-ne un i finalment fou TV6, avui M6, qui n'obtingué el vistiplau. TV6 no va prosperar i va haver de reinventar-se com a M6. L'apagada de TV6 va tenir lloc durant el govern de Jacques Chirac el 28 de febrer del 1987. Fou amb l'arribada de la televisió digital terrestre que el grup NRJ es replantejà novament l'obertura d'un TV6 renovat. L'any 2005 és el vistiplau i inicialment el canal divulga sobretot contingut musical, fins que es reorienta el canal cap a un MTV a la francesa. Neix NRJ12, mentre paral·lelament es crea el canal NRJ HITS, dedicat exclusivament a contingut musical amb videoclips virant a tota hora.

## Enllaços externs

* «NRJ HITS: écouter la playlist en ligne» (en francès).
# Water Island

Water Island és la quarta i més recentment adquirida de les Illes Verges Nord-americanes, que tenen l'estatus de Territori Dependent dels Estats Units. Està situada al mar Carib. L'illa és d'origen volcànic i es troba a 1 km al sur de l'Illa de Saint Thomas. Està comunicada amb aquesta última mitjançant un servei de ferry que surt regularment des de Crown Bay. El recorregut d'aquest dura uns 10 minuts.
Té uns 2 kilòmetres quadrats d'extenció i és l'illa més petita de les Illes Verges Nord-americanes més importants. Administrativament forma part del sub-districte de Saint Thomas. Es tracta d'una illa residencial, amb una població d'uns 161 habitants (2000) i no té cap establiment comercial significatiu. Diverses cases de la Water Island han estat acomodades per a ús dels turistes. Les principals atraccions de l'illa són les platges, sobretot Honeymoon Beach (Platja de la Lluna de Mel), les antigues plantacions i Fort Segarra, un fort subterrani parcialment construït pels Estats Units durant la Segona Guerra Mundial. L'extrem nord de l'illa és una comunitat privada, Sprat Bay Estates i s'estén fins a la platja de Sprat Bay. Totes les platges són d'ús públic.

## Història

Els primers habitants coneguts de Water Island eren amerindis taïnos, que vivien a l'illa al segle xv. Water Island va rebre aquest nom dels exploradors europeus perquè a l'illa hi havia diverses fonts naturals d'aigua potable. Moltes illes de les Antilles no en tenen i per això l'illa va esdevenir una escala freqüent per als pirates que volien omplir les seves reserves d'aigua.
La Companyia Danesa de les Índies Occidentals i Guinea va reclamar la propietat de l'illa als voltants del 1769. Durant el segle xviii i els principis del segle xix l'illa fou propietat de diversos negres i mulats alliberats que cultivaven cotó i criaven ramats. El 1905 l'illa fou venguda a la Companyia Danesa de les Índies Occidentals, qui no la va vendre juntament amb la resta de les Illes Occidentals Daneses als Estats Units d'Amèrica el 1917.
El 1944 els Estats Units van adquirir Water Island per a protegir la base de submarins de Saint Thomas durant la Segona Guerra Mundial. Entre el 1944 i el 1950 l'illa va estar sota la supervisió del Departament de Defensa estatunidenc. La Divisió de Guerra Química de l'Exèrcit dels Estats Units va adquirir diversos terrenys de Water Island per a provar diverses armes químiques, com l'Agent taronja. El 1950 l'illa va passar al Departament d'Interior, que la va llogar a residents civils.
El control de Water Island fou transferit del govern federal al govern territorial de les Illes Verges Nord-americanes el 12 de desembre del 1996, convertint-la en la "Última Verge". A finals de la dècada del 1990, el Departament d'Interior començà a transferir les propietats governamentals de l'illa als residents. El 2005, el govern de les Illes Verges Nord-americanes anuncià plans pel desenvolupament de Water Island i decidí ampliar la construcció d'habitatges per a resoldre l'escassesa de terreny a l'illa de Saint Thomas.